Държавен вестник, бр. 56, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  56
По време на изработването на проекта са 
одобрени кадастрална карта и кадастрални ре­
гистри на местността със заповед № РД-18-46 
от 18.08.2011 г. на изпълнителния директор на 
Агенцията по геодезия, картография и кадастър, 
поради което проектът е изработен въз основа на 
новата кадастрална информация – върху актуална 
кадастрална основа.
Комисията по чл. 210 ЗУТ е приела пазарни 
оценки на имотите – предмет на плана, преди 
и след предвиденото им урегулиране с проекта 
на подробен устройствен план, като е приела за 
доказано, че с проекта е спазено изискването 
на чл. 16, ал. 4, изр. трето ЗУТ. Представеният 
проект и решението на комисията по чл. 210 
ЗУТ по протокол № ЕС-О-006 от 8.06.2012 г. 
към него са съобщени чрез обнародване в „Дър­
жавен вестник“, бр. 47 от 2012 г., на основание 
чл. 128, ал. 2 ЗУТ и са изпратени с писмо изх. 
№ ГР-70-00-63/11 от 14.06.2012 г. заедно с при­
дружаващите ги план-схеми и други материали 
в район „Панчарево“.
Въз основа на заповед № РД-09-395 от 
25.06.2012 г. на кмета на район „Панчарево“ е 
проведено обществено обсъждане на проекта. С 
писмо изх. № 6602-222/5 от 25.07.2012 г. кметът 
на район „Панчарево“ е удостоверил, че в зако­
ноустановения срок и при проведеното общест­
вено обсъждане няма постъпили възражения. 
Представено е „становище“ от Иван Христов 
Стоянов, собственик на ПИ № 23047, който е 
заявил, че проектът за подробен устройствен план 
го лишава от възможността да монтира фургон 
върху мястото си. Проектът с придружаващите 
материали е разгледан в заседание на ОЕСУТ 
с протокол № ЕС-Г-59 от 31.07.2012 г., т. 8. Ста­
новището на Иван Христов Стоянов не е взето 
предвид, тъй като касае преместваем обект, а за 
ПИ № 23047 с проекта е предвидено създаване 
на УПИ IX-42, кв. 11, със стойност, по-голяма 
отпреди урегулирането, и е предвидено посто­
янно застрояване, т. е. заявителят не само не е 
лишен от възможност да поставя преместваеми 
обекти върху имота си, но му е предоставено и 
правото да построи сграда. Проектът е приет от 
ОЕСУТ, който след съгласуване на план-схемите 
на техническата инфраструктура с експлоатаци­
онните дружества, представяне на становища от 
Регионалната инспекция по околната среда и 
водите – София, „Напоителни системи“ – ЕАД, 
е предложил на главния архитект на Столична 
община да внесе проекта за одобряване от Сто­
личния общински съвет.
Дружество „Софийска вода“ – АД, е пред­
ставило становище по проекта на план-схема 
за водоснабдяване и канализация, което е съоб­
разено от проектанта. Към настоящия момент 
няма разработени проекти за водоснабдяване на 
териториите между с. Долни Лозен и АМ „Тракия“. 
Предвид това с разглеждания проект е предложено 
водоснабдяването, в съответствие с ОУП на СО, 
да се осъществи от нов довеждащ водопровод 
∅ 300 мм, който да се захранва от проектния 
магистрален водопровод ∅ 600 мм, преминаващ 
по Софийски околовръстен път, който е предмет 
на разработка в план-схемите за водоснабдяване 
към плана на в. з. Врана – Герман разширение, 
район „Панчарево“, и е извън предмета на пред­
ставения проект. Този водопровод води началото 
си от съществуващ водопровод ∅ 700 мм, който 
подава вода за с. Лозен от ПСПВ „Панчарево“. 
Тъй като за съседните територии няма устрой­
ствени разработки, определящи показателите за 
точно изчисляване на оразмерителните водни 
количества, предвиденият водопровод би могъл 
да проведе значително по-голямо водно количес­
тво в съответствие с нормативните изисквания.
Генералната схема за водоснабдяване на про­
ектната територия е в съответствие с предвиж­
данията на ОУП на СО – част „Водоснабдяване“.
Съгласно ОУП на СО – част „Канализация“, 
за територията се предвижда разделна канали­
зационна система, като е потърсено и намерено 
място за ЛПСОВ. Преди прилагане на плана за 
застрояване съгласно чл. 59 от Закона за водите 
ще се изготвят инвестиционни проекти по смисъла 
на ЗУТ в съответствие с Директива 1991/271/EEC 
за пречистване на градски отпадъчни води, която 
урежда защитата на околната среда от всякакви 
негативни ефекти, свързани със заустването на 
отпадъчни води, и задава изискванията към ка­
нализационните системи.
С протокол № ЕС-Г-79 от 6.11.2012 г., т. 7, 
ОЕСУТ e приел съгласуваните план-схеми на 
техническата инфраструктура с „ЧЕЗ разпреде­
ление България“ – АД, и „Софийска вода“ – АД, 
и е предложил на главния архитект на Столична 
община да ги внесе за одобряване от Столичния 
общински съвет заедно с проекта на плана за 
регулация и застрояване.
С оглед изложената фактическа обстановка от 
правна страна се установи следното:
Допускането на изработването на проекта със 
заповед № РД-09-50-742 от 30.05.2011 г. на главния 
архитект на Столична община е преди влизане 
в сила на ЗИДЗУТ (ДВ, бр. 82 от 26.11.2012 г.), 
поради което на основание § 124 ЗИДЗУТ (ДВ, 
бр. 82 от 2012 г.) производството следва да се 
довърши по реда, действал преди 26.11.2012 г.
Искането за изработване на подробен устрой­
ствен план е започнало по искане на заинтере­
сованото лице по смисъла на чл. 124, ал. 2 ЗУТ.
Доказано е наличието на предпоставките по 
чл. 15 ЗУЗСО за допускане изработването на 
подробен устройствен план за далекоперспективна 
територия съгласно ОУП на СО. Допускането на 
изработването на подробен устройствен план за 
далекоперспективната територия е направено от 
компетентен орган – Столичния общински съвет.
Одобряването на заданието, допускането на 
изработването на проекта и разрешаването да 
бъде възложено от заявителя е направено от 
компетентен орган – главния архитект на Сто­
лична община, оправомощен за това от кмета на 
Столична община на основание § 1, ал. 3 ДРЗУТ 
със заповед № РД-09-3345 от 29.05.2008 г. (изм. и 
доп. със заповеди № РД-09-4338 от 2.12.2008 г., 
РД-09-1020 от 10.07.2009 г., РД-09-660 от 19.04.2010 г., 
РД-09-2018 от 23.11.2010 г. и РД-09-816 от 
26.04.2011 г.) на кмета на Столична община. 
Спазени са административнопроизводствените 
правила при издаване на акта. Проектът е съобщен 
на заинтересуваните лица по предвидения в зако­
на ред. Извършено е изискуемото съгласуване на